с финансово участие възможността или да си възстанови сумата, която е внесла, или да изчака Комисията да организира нова покана за представяне на предложения, при условие че средствата по механизма, отговарящи на критериите за външни целеви приходи, могат автоматично да бъдат пренесени от предходната покана. За тази цел следва да се създаде подходяща система за отчитане. В случай че държавата членка изчака Комисията да организира нова покана, следва да се счита, че тя е предприела допълнителни мерки в съответствие с член 32, параграф 3 от Регламент (ЕС) 2018/1999, докато бъде организирана новата покана.
 (26)В случай че заявителят не изпълни проекта и с цел защита на оправданите правни очаквания на държавите членки, е уместно да се счита, че държавите членки, участващи в проект, който не е бил изпълнен от заявителя, са предприели допълнителни мерки в съответствие с член 32, параграф 3 от Регламент (ЕС) 2018/1999 за количество енергия, изчислено и отчетено отделно от Комисията въз основа на очакваната производствена мощност, финансовия принос, платен от тази държава членка, и ценовите тавани, приложими за поканата, в която държавата членка е поела ангажимент да участва, за периода, през който проектът би довел до статистически ползи съгласно член 27, параграф 2. Това не следва да засяга конкретната цел на Съюза до 2030 г. за поне 32 % дял на възобновяемата енергия съгласно Директива (ЕС) 2018/2001.
 (27)По отношение на процедурите за отпускане на безвъзмездни средства Комисията следва да приложи механизма за финансиране директно или чрез изпълнителна агенция. В съответствие с член 69 от Регламент (ЕС, Евратом) 2018/1046 Комисията следва да е в състояние да делегира, когато е необходимо, на изпълнителна агенция конкретни задачи по изпълнението, като например подготовката на покана за представяне на предложения, процедурата за оценяване, договорното управление на безвъзмездни средства и мониторинга на изпълнението на проекта. Що се отнася до предвиденото в Регламент (ЕС, Евратом) 2018/1046 подпомагане във всички форми, различни от безвъзмездни средства, то ще се изпълнява чрез други инструменти или програми на Съюза чрез възлагане на задачи по изпълнението на бюджета.
 (28)Съгласно член 33, параграф 3 от Регламент (ЕС) 2018/1999 приемащите държави членки запазват правото си да решават дали, и ако е така, при какви условия, позволяват инсталации, разположени на тяхна територия, да получават подпомагане от механизма за финансиране. В съответствие с тази разпоредба приемащите държави членки следва да имат право да изразяват предпочитания по отношение на поканите за представяне на предложения, които да се провеждат в рамките на механизма, доколкото те се отнасят до изпълнението на проекта на тяхна територия, включително по отношение на въздействието на проектите върху околната среда.
 (29)Като се има предвид двойната цел на механизма, изразяваща се от една страна в покриването на разлики в контекста на член 33, параграф 1 от Регламент (ЕС) 2018/1999, а от друга страна, в подпомагането на благоприятната рамка съгласно член 33, параграф 2 от Регламент (ЕС) 2018/1999, държавите членки следва да играят важна роля в прилагането на механизма.
 (30)Възобновяемата енергия, произвеждана всяка година от инсталации, които са получили неподлежаща на връщане финансова подкрепа от механизма за финансиране, следва статистически да се зачислява